
fica  strudtura  vesica  sit,  quibus  adnec- 
tatur  partibus,  quibus  usibus  inserviat,  simul- 
que  quali  fabrica  sit  urinae  fistula  ; plus  satis 
apparebit,  fieri  non  posse,  quin  multis  illa  orga- 
na gravibusque  morbis  opportuna  sint.  In 
hac  vero  disputatione,  nobis  consilium  est,  de 
tantum  utrorumque  malis  dicere,  quae  faci- 
ant, ut  urina,  praeter  naturam,  retineatur. 


PROOEMIUM. 


♦ 

De  morbida  urinae  retentione. 


BI  nobiscum  consideramus,  quam  miri- 


A 


Morbida 

Morbida  urinas  retentio,  ischuria  vesicalis  a 
medicis  nominatur.  Sed,  praeterquam  quod 
ischuria  parcitatem  etiam  urinae  exprimit, 
parum  accurate  designat  morbum,  quem  per- 
sequi nobis  in  animo  est. 

Quanquam  morbida  urinae  retentio  alius 
plerumque  morbi  signum  est ; tamen,  cum  in 
hac  disputatione  nobis  consilium  sit,  nihil 
amplius,  quam  considerare,  quemadmodum 
vesicam  afficiat  atque  caeterum  corpus,  et  qua 
optime  ratione  curetur,  satius  erit,  ut  res,  uti 
sunt,  planius  et  magis  perspicue  expediamus, 
primarium  semp&r  morbum  habere,  atque 
morbos,  quibus  superveniat,  excitantes  causas. 

Etsi  urinae  vesicam  et  fistulam  anatomici 

) 

describere,  illustraret,  quemadmodum  causas 
diversae  urinam  reddendi  impotentiam  faci- 
ant \ tamen,  quoniam  hanc  disputationem 
nimis  produceret,  silentio  praeteribimus,  at- 
que quam  brevissime  compositam  trademus 
morbi  historiam. 

SEC- 

' SECTIO  PRIMA. 

D E HISTORIA  ET  EXTISPICIIS. 

. ■ ■ 

PARS  I. 

De  historia. 

\ 

Prje  causarum  natura  et  varietate,  urinas 
retentio  hominum,  quanta  quantulave  sint 
cunque  aetate,  communis  est.  Saepissime  tar 
men  mares,  aetate  prore&iores,  afficit,  gra- 
vidasque  foeminas.  Subito,  haud  raro,  min- 
gendi impotentia  incipit.  Interdum  paula- 
tim  obrepit  tantum  urinae  difficultas  ; quam, 
interea,  nonnihil  incontinentiae  comitatui:. 
JEger,  de  molesta  distentione  et  gravitate  in 
inguinibus,  perinao , et  circa  anum  conqueri- 
tur j atque  subinde,  sed  frustra,  tentat  uri- 
nam reddere.  Initio  desiderium  urinae  Tion 

ita  importunum  est,  neque,  nisi  longis  post 
temporibus,  redit.  Postea  vero  fere  perpe- 
tuum est,  gravissimumque  movet  dolorem. 

Ut  primum  vesica  usque  eo  urina  disten- 
ditur, ut  superemineat  pubibus,  in  hypoga- 
strio tumor  oritur  ; qui  paulatim  ad  umbili- 
cum sese  extendit,  imo  interdum  fere  usque 
ad  scrobiculum  cordis.  Hic  tumor  circum- 
scriptus vesicam  spiritu  impletam  figura  re- 
fert ; atque  tensus  est,  ta&u  laevis,  et  pressu 
dolens.  Superiore  tumoris  facie  percussa, 
sensus,  qualem  movet  aquas  fluftus,  digito  in 
anum  intruso  percipitur.  Tumor  vero  neque 
semper  extrinsecus  ta&u  laevis  * est,  neque 
semper  ex  hypogastrio  eminet ; etiamsi,  prae 
retenta  urina,  mingendi  cupiditas  importu- 
nissima sit,  atque  gravissimus  urgeat  dolor. 

In  infantibus  tumor  evidentior  est  prope 
umbilicum,  qu&m  prope  pubes  ; quippe  in 
illis  vesica  longa  est,  et  aliquantum  cono  figura 

similis. 


X* 


* Via.  MofcGAGN.  Epiit.  39. 

similis.  Nonnunquam,  uti  semel  conspica- 
tus est  Homeus,  distenta  vesica,  quacun- 
que positura  corpus  sit,  inter  umbilicum  pro- 
minet et  os  ilei  *. 

Progrediente  morbo,  dolor  non  diutius  in 
sola  pelve  manet,  sed  etiam  lumbos  penetrat. 
Imo  doloribus,  quos  perpetui  fere  vesicce  ad 
urinam  reddendam  nisus  movent,  irritationem 
accipit  totum  corpus.  Incalescit  et  arescit 
summa  ubique  cutis,  sed,  haud  multo  post, 
leni  humescit  sudore.  Arteriarum  pulsus  non. 
nunquam  tardiores  sunt,  quam  ex  consuetu- 
dine ; sed  plerumque  crebriores,  pleniores, 
et  validiores.  Lingua  arida  est  ; aliquando 
etiam  scabra,  atque  crusta  duriuscula  cooper- 
ta. Sitis  modica  est,-  at  urgent  gravissimus 
dolor  capitis,  et  molestissima  anxietas,  simul- 
que  perpetuus  fere  vomitus  et  singultus. 

Eodem  tempore,  alvus  astri&a  est,  ex  tu- 
more, forsitan,  intestinum  re&um  compri- 
mente. 


* Vid.  Francisc.  Hom.  Glinical  Experirnents. 

mente.  Prae  irritatione,  qua  hoc  intestinum 
tumor  afficit,  frequens  et  inanis  desidendi 
cupiditas  est.  Quinetiam,  tumore  venam 
cavam  magnam  inferiorem  premente,  infe- 
riora nonnunquam  membra  aqua  inter  cutem 
intumescunt.  Interdum,  sed  raro,  in  fauci- 
bus pituita  est  copiosior,  quam  ex  consuetu- 
dine ; atque  sensus  molestiae,  quae  ipsi  aegro 
videtur  pervenire  ex  dolente  parte  abdominis. 
Idem  signum,  uti  compluries  observavit 
Cheston  *,  medicus  peritus,  tardae  nonnun- 
quam alvi  inflammationi  supervenit. 

Nisi  miserando  aegro  tempestive  opituletur, 
omnia  brevi  mala,  timendum  in  modum,  in- 
gravescunt. Arteriae  creberrime,  imbecilli- 
me,  atque  inaequaliter  moventur.  Rigores 
totum  corpus  percurrunt.  Frigidi  sudores 
oriuntur.  Anima  subinde  deficit.  Faucibus 
illiditur  spiritus.  Extremae  partes  membro- 
rum inalgescunt.  Demumque,  miserandus, 

omnes 


* Vid.  Cheston.  Pathologica l Observations. 

omnes  nervos  diftentus,  vel  sopore  obrutus, 
ad  plures  migrat. 

Verum  ssepe  tamen  ex  retentione  urinae, 
nulla  fere  signorum,  quae  narravimus,  oriun- 
tur, atque  aeger  duntaxat  de  insolita  conque- 
ritur hypogastrii  plenitudine.  Eorum  cum 
numerus,  tum  violentia,  variat,  pro  natura 
excitantis  causae.  Ubi  haec  subito  in  sanam 
vesicam  agit,  nequedum  caeterum  corpus  de- 
bilitatum est,  oriuntur  omnia  fere  mala,  qua; 
memoravimus.  In  provectioribus  aetate  et 
senibus,  rarius  urgent  mala,  quae  ex  inflam- 
matione nascuntur. 

Intei dum  accidit,  ut,  dum  vesica  urinam 
expellendi  impotens  est,  humores,  quos  cae- 
terae  glandulae,  praeter  renes,  secernunt,  so- 
lito copiosiores  sint,  atque  vitam  non  modo 
producant,  sed  etiam  conservent  *. 

Propter 


* Vid.  Tramaa.  of  tbe  Co/lege  of  Fbydcians  ^America, 
vol.  i. 

Propter  mala  varia  nec  perpetua,  quae  affert 
urinam  faciendi  impotentia,  difficile  imprimis 
est,  omnia  illa  comprehendere  definitione, 
quse  omnibus  hujus  varietatibus  conveniat. 
Definitio,  quam  literis  tradidit  Cullenus, 
dum  acutissimam  gravissimamque  morbi  for- 
mam satis  designat,  haudquaquam  congruit 
omnibus  varietatibus.  Nonnunquam,  quam- 
vis distendatur  vesica,  urina  tamen  perpetud, 
at  paulatim,  destillat  tanta  quotidie  copia, 
quanta  reddi  solet  ab  iis,  qui  prospera  frumi- 
tur valetudine  ; atque,  quod  sane  mirum,  ve- 
sicae tumor  quotidie  augescit*.  Alias  ne- 
que dolet  vesicae  collum,  neque  urinae  crebra 
cupiditas  est. 

His  cognitis,  morbus,  quem  persequimur,  a 
Homeo  definitur,  “ dysuria,  cum  tumore  hy~ 

“ pogastriiy 


* Vid.  Morgagn.  Epist.  39.  Rutsch.  Advers.  Anat. 
Decad.  ii. 

“ pogastrii,  et,  in  progressu  morbi,  vomitu 
“ et  singultu*.” 

Huic  verd  definitioni  objiciatur,  saepe  uri- 
nam faciendi  non  solum  difficultatem  esse,  sed 
etiam  impotentiam ; atque  aegrum  neque  vo- 
mitu semper,  neque  singultu,  vexari. 

Morbus  re&ius,  nostra  opinione,  definiri 
potest,  “ urina,  modo  ex  toto,  modo  ex  parte 
“ tantum,  retenta,  cum  hypogastrii  tumore.” 


B PARS 


j. 


^ id.  Francisc.  Hom.  Chnical  Experu/ientsf 

PARS  II. 

.De  extispiciis. 

Causas  multorum  morborum  solum  cog- 
noscimus ex  cadaveribus  curiosi  introspe&is  ; 
atque,  inter  casteros,  eorum,  qui  organa  affi- 
ciunt, quibus  secernitur  urina,  atque  excerni- 
tur secreta.  Inter  vero  cadavera  perscru- 
tandum, nobis  distinguendum  est,  quae  mor- 
bida urinam  reddendi  impotentiam  faciant, 
quae  impotentiae  superveniant.  Namque,  sine 
utrorumque  notitia,  neque  possumus  mor- 
bum ab  aliis  dignoscere ; neque,  in  futu- 
rum, eventum  praesagire  ; neque  enimvero 
scire,  quemadmodum  efficacissime  perduca- 
tur ad  sanitatem. 

Superior  nonnunquam  vesicae  superficies 
peritonceo  adhaeret,  ubi  hoc  abdominis  mus- 
culis- intrinsecus  obducitur  ; nonnunquam 

etiam 

etiam  intestinis.  Tunicas  porro  ejus,  pras 
inflammatione,  plerumque  aut  ubique  aut 
in  partibus  crassescunt,  concrescuntque  sic, 
ut  nequeant  a se  invicem  separari.  Non- 
nunquam  tamen  inflammatio  solam  tunicam 
internam  afficit,  atque  in  suppurationem  tran- 
sit, aut  grangrasnam.  Hanc,  ante  mortem, 
accidisse,  plus  satis  constat,  ex  fuscis  atrisve 
maculis,  quas  cadavera  introspicientium  ocu- 
lis obveniunt.  Propter  grangrasnam,  quae 
inflammationi,  ante  mortem,  supervenit,  per- 
vium haud  raro,  contra  consuetudinem,  est, 
inter  vesicam  et  intestinum  redtum  in  mari- 
bus, atque  in  fceminis  inter  vesicam  et  ute- 
rum. 

-Tunicas  vesicas  aliquando  non  crassescunt 
modo  et  indurescunt,  verum  albidae  quoque 
sunt,  laeves,  atque  nitentes,  texturaque  corio 

simillimae  ; neque  tamen  ejus  amplitudo 
minuitur  *. 

Nonnunquam 


* Vid.  Physical  and  Lilerary  Essays , vol.  iii. 

Nonnunquam  tunica  vesicae  musculosa 
sola,  praeter  solitum,  crassa  est,  et  firma  ; ex 
incremento,  uti  videtur,  fibrarum  musculo- 
sarum, quas,  uti  quibusdam  placet,  internasci 
fecerunt  vehementes  ipsius  nisus  ad  expellen- 
dam urinam.  Musculos  utique  valescere, 
pro  nisibus,  quos  ad  impedimenta  exsuperan- 
da moliuntur,  clare  probarunt  Bailleius* 
et  Cruickshankius.  Pueri,  cujus  exanima- 
tum corpus  ferro  patefecit  hic  audior,  dexter 
cordis  ventriculus  duplo  amplior  erat  sinistro, 
nec  minus  crassus.  In  hoc  puero  inventus 
tumor  est,  magnitudine  ceraso  aequalis ; qui, 
per  ipsius  pediculum,  pulmonali , ubi  corde 
enascebatur,  arteria  adhaerebat  j> 

Morgagnius,  ut  certiores  ipse  nos  facit, 
conspicatus  est  fasciculos  musculosae  tunicae, 

cordis 


* Vid.  Baill.  Series  of  Engravings>  fascic.  i. 

f Vid.  Cruickshank.  On  the  Absorbent  System , edit,  se- 
cund. 

cordis  lacertis  similes.  Hujusmodi  fasci- 
culi conspiciuntur  in  speciminibus  morbidae 

vesicae,  quae,  in  museo  Monroneano,  Edin^e 

% 

conservantur. 

Nonnunquam,  etiam  ubi  vesica  plurimum 
distenditur,  neque  nervi  tamen,  quantum 
oculi  judicare  possunt,  neque  musculosae  fi- 
brae, secus,  atque  in  sana  vesica,  apparent. 

Ex  mera  aliquando  distentione,  interior 
vesicae  membrana  in  conspe&um  venit  pluri- 
mis repleta  vasis,  aut  subatro  sanguine  tur- 
gidis, aut  ex  quibus  cruentus  tumor  exsuda- 
vit. 

Interna  vesicae  membrana,  praecipue  prope 
collum,  excrescunt  tumores  polyposi,  qui  in- 
terdum in  fistulam  urinae  sese  intrudunt. 

Nonnunquam  ex  vehemente  distentione, 
quam  passa  est,  vesica  disrupta  deprehendi- 
tur. 

Collum  vesicae,  itemque  glandula  prostata , 
aliquando  non  solum,  supra  consuetudinem,. 

ampla 

ampla  sunt,  et  albida,  sed  ^etiam  textura  car- 
tilagini similia. 

Obliquus  urinae  meatuum  introitus  in  ve- 
sicam, atque  plicatilis  quasi  membrana,  qua 
angustatae  horum  extremitates  terminantur, 
satis,  quamdiu  sana  est  vesica,  impediunt, 
ne  hinc  urina  in  meatus  refluat.  Eorum 
vero,  quibus  morbus,  quem  persequimur, 
mortem  attulit,  urinae  meatus,  ubi  oblique 
vesicam  penetrant,  adeo,  praeter  solitum,  am- 
pli aliquando  sunt,  ut  calamum  anserinum 
facile  intromittant ; atque  non  ipsi  modo, 
verum  renum  quoque  pelvis  et  infundibu- 
la, urina  perquam  distenduntur. 

* 

Viscera  nonnunquam  abdominis,  interanea 
introspicientium  oculis  obveniunt  vehemen- 
ter inflammata  ; atque  omnia  cava,  ea  prae- 
sertim cerebri,  effuso  oppleta  humore. 


SEC- 

SECTIO  SECUNDA, 


De  causis. 

1 « 

Vesica,  cujus  est  urinam  Continere,  mus- 
culosus saccus  est,  et  vi  resiliendi  praeditus. 
Urinam  a renibus  secretam,  per  meatus  pro- 
prios, accipit ; acceptam,  in  idoneum  tempus, 
continet  ; tandemque,  per  fistulam,  ex  ipsa 
enatam,  corpore  expellit.  Vires  autem,  per 
quas  lotium  continet,  et  eae,  per  quas,  egerit, 
inter  se  contrariae  sunt. 

Vires,  per  quas,  continetur  urina,  sunt  con- 
traditae fibrae  musculosae  colli  vesicae  ipsius ; 
contraditae  musculi,  qui  anum  levat,  fibrae, 

collo 

collo  vesicae  affixae  ; atque  contradas,  deni- 
que,  fibrae  fistulae  vesica  enatae. 

Vires,  contra,  per  quas,  redditur  urina, 
sunt,  tunicae  ipsius  vesicae  aut  contrahentes 
sese,  aut  resilientes  ; musculi,  quorum  con- 
tradione  spiritum  in  pulmones  haurimus,— 
plus  minusve  contradi  ; relaxatis  simul  vi- 
ribus, quibus  in  vesica  urina  retinetur. 

Quamdiu  hae  vires  contrarias,  quae  natura 
alterne  agunt,  alterneque  intermittunt  adi- 
onem,  aeque  pollent ; tamdiu  vesica  urinam 
probe  retinet,  vicissimque  expellit.  Causae  au- 
tem bene  multae  sunt,  quae  aequabilem  harum 
virium  pollentiam  interrumpant ; vesicae,  nem- 
pe, ipsius,  aut  urinae  fistulae  morbi : de  qui- 
bus speciati m,  nunc  dicendum  est. 


PARS 

PARS  I. 

De  vesicje  morbis. 


CAP.  r. 

Devesicce  debilitate  et  paralysi,  et  qua  curentur 

ratione. 

Debilitas. — Vesica,  modo,  ultra  naturalem 
modum,  vehementer  distendatur,  brevi,  pari- 
ter atque  alii  cavi  musculi,  sese  contrahendi 
prorsus  impotens  fit.  Nequaquam  vero  sem- 
per,  eodem  tempore,  hebetatur  vesicae  sen- 
sus ; imd,  haud  rard,  fit  solito  acrior.  Hinc 
fit,  ut,  urina,  propter  nimiam  vesicas  disten- 

C tionem, 

tionem,  supra  consuetudinem  retenta,  dolor 
acutissimus  moveatur,  atque  male  se  habeat 
totum  corpus.  Imo  etiam,  haud  raro,  super- 
veniunt inflammatio,  gangraena,  atque  mors. 

Debilitati  vesicae,  quae  nimia  distentione 
oritur,  imbecillae  foeminae,  quae  saepe,  prae 
verecundia  amabili  at  ipsis  nociva,  urinam 
justb  diutius,  post  reddendi  cupiditatem,  re- 
tinent, et  grandaevi  mares,  prae  caeteris  hu- 
mani generis,  opportuni  sunt.  Ob  eandem 
debilitatem,  infantes  quoque,  per  paucos  post 
partum  dies,  urinam,  haud  raro,  difficillime 
faciunt. 

Vesicae  torpor  et  tarditas,  prae  quibus 
neque,  uti  debet,  irritationem  sentit,  ne- 
que sensa  in  contradionem  cietur,  faciunt 
quoque,  ut  retenta  urina  distendatur  ac 
debilitetur.  Hinc  apparet,  quamobrem  mor- 
bo, quem  persequimur,  tam  saepe  affici- 
antur fradi  atque  elumbes  senes,  qui,  dum 
vires  vigebant,  nequedum  senedus  obrepse- 
rat, ventri,  poculis,  atque  peni  dediti  erant. 

Hujusmodi 

Hujusmodi  hominum  urina  non,  nisi  omnibus 
simul  nervis  contentis,  et  continuis  fere  nisi- 
bus, redditur.  Neque,  profodo,  reddita, 
arcum,  qualem  ea  hominis  mingendi  satis  po- 
tentis, describit  continuo  rivo ; sed,  diffissa 
ac  diffluens,  statim,  more  imbris,  suo  nutu 
praecipitatur.  Ex  his  haud  dubie  apparet, 
vesicam  esse  admodum  debilitatam. 

Nonnunquam  vesica,  ob  expellendi  impo- 
tentiam, partem  urinae  retinet.  Increscente 
debilitate  vesicae,  plus  plusque  urinae  retine- 
tur j dum,  in  illius  collo,  tumor  magnus  at 
indolens  oriatur,  quando  hoc  gravissimum 
accedit  malum,  urinae  pars  retinetur  in  ve- 
sica ; pars  paulatim,  etiamque  sine  voluntate, 
hinc  destillat. 

Nimius  usus  tepidorum  potulentorum,  prae- 
cipue eorum,  quae  urinam  citant,  haud  raro 
committit,  ut  haec,  in  vesica,  praeter  naturam, 
retineatur.  Hujusmodi  enim  humores,  si, 
ultra  modum,  assumantur,  praeterquam  quod 
renes  laxant,  atque  ad  magnam  urinae  copiam 

secernendam 

secernendam  assuefaciunt  •,  vesicae  sensum 
brevi  hebetant  sic,  ut  haec  a contenta  urina 
non  satis  incitetur,  ideoque,  praesertim  inter 
somnum,  se  evacuare  negligat. 

Effraena  itidem  libido,  frequentiorque  justo 
concubitus,  quibus  sane  nihil  totum  corpus 
citius  magisque  laxat  et  infirmat,  vesicam 
urinam  egerendi  impotentem  faciant. 

Aliquando,  initio  typhi , at  multo  saepius 
sub  finem,  aeger  urinam  difficillime  reddit, 
vel  reddere  prorsus  nequit.  Haec  urinae  diffi- 
cultas vel  impotentia,  fortasse,  ex  parte,  ori- 
tur ex  vesicae  debilitate  •,  ex  parte,  impatien- 
tia ac  timore  motus,  quae  typho  laborantium 
communia  esse  dicuntur.  Ob  hanc  impatien- 
tiam aut  metum  se  movendi,  aeger,  potius, 
quam  tentat  urina  vesicam  deplere,  irritati- 
onem, quam  movet  nimia  hujus  distentio, 
obstinato  animo  tolerat,  donec,  prae  debilitate, 
fibrae  sese  contrahendi  prorsus  impotentes 
evaserint.  Quando  tanta  vis  urinae  retinetur, 

quanta,  per  idoneum  clysterem  in  vesicam, 

per 

per  urinae  iter,  insitum,  educi  desiderat,  pes- 
simi morbi  testimonium  est j quoniam  haud 
dubie  ostendit,  nervos  prope  esse,  ut  prorsus 
torpeant,  et  aegrum  vix  posse  servari. 

Paralysis  — vesicae  multis  utique  causis 
inducitur.  Harum  praecipuae  tamen  sunt, 
apoplexia,  hydrocephalos,  et  depressum  vi  ex- 
trinsecus illata  cranium  *,  quibus  sane  om- 
nibus cerebrum  plus  minus  comprimitur. 
Stuporem  quoque  'vesicae,  paralysi  haud  mul- 
tum absimilem,  faciunt,  opium  *,  nux  vomi- 
ca, et  his,  si  qua,  similia. 

Quinetiam,  paralysis  vesicae,  haud  raro, 
concitatur  spinae  vertebris  fradlis,  luxatis, 
vel  distortis •,  atque  humore,  inter  medullam 
spinalem,  et  vaginam  qua  continetur,  effuso. 
Nonnunquam  etiam  paralysis  vesicae  oritur, 
ex  insolita  vaginae  medullae  spinalis  crassi- 
tudine, vel  tumoribus  nervos,  qui  cursu  ad 
vesicam  tendunt,  comprimentibus. 

Paralysis, 


* Vid.  Forest.  Opera , lib.  xxv. 

Paralysis,  porro,  vesicae  nonnunquam  ori- 
tur, ex  frigore  corpori  admoto,  inferiorum 
praesertim  membrorum  extremitatibus.  Cer- 
tiores nos  facit  Rutherfordius  *,  se  vidisse 
paraplegiam,  quam  moverat  lavatio  frigida, 
quaeque,  ad  summam  neque  amplius  partem 
usque,  ascendebat,  cui  admota  aqua  esset. 

Paralytica  interdum  vesica  fit,  neque  ta- 
men, quantum  ex  patefa&is  cadaveribus  po- 
test cognosci,  aut  vertebrae,  aut  nervi,  aut 
musculosae  ipsius  vesicae  fibrae,  male  se  ha- 
bent. 

Ubi,  praB  vesicae  paralysi,  urina  retinetur, 
aeger  tantum  conqueritur  de  tumore  hypo- 
gastrii, atque  perincei  gravitate.  Verum  ac- 
cidere tamen  potest,  ut  sensus  vesicae  integer 
maneat,  dum  se  contrahendi  facultas  omni- 
no amittitur.  Urina  haud  raro,  sive  vesica 

majoris 


* Aud.  Rutherford.  Pralcfl.  Clinic.  in  Acad.  Em- 

majoris  distentionis  impatiente,  sive  urina 
hujus  collum  comprimente  atque  irritante, 
sive  fibris  musculosis,  quarum  est  os  vesicae 
claudere  donicum  aperiendum  velit  animus, 
resolutis,  paulatim,  etiamque  sine  voluntate, 
destillat. 

Vix  credibile  est,  quantam  in  molem  ve- 
sica retenta  urina  distendatur.  Egomet  ipse, 
in  Valetudinario  Edinensi,  vidi  decem  libras 
urinae  ex  vesica,  per  insitam  syringem,  educi. 
Atque  adeo,  Wilson,  medicus  satis  fidus, 
uno  tempore,  tantam  vim  urinae,  per  immis- 
sum siphonem,  eduxit,  quanta  pondere  sep- 
tendecim libras  aequavit  et  duas  uncias  *. 
Verisimile  autem  est,  horum  aegrorum  non 
solum  in  vesica,  sed  etiam  in  meatibus  ex 
renibus  huc  pertinentibus,  urinam  conten- 
tam esse. 

Vesica, 


* Vid.  Medical  Commentaries,  vol.  xvi- 

Vesica,  ob  ipsius  paralysin,  urina,  supra 
quam  solet,  distenta,  ab  ascite  distingui  po- 
test ; eo  quod  tumor  abdominis,  quem  movet, 
durus  est  atque  circumscriptus,  et  regionem 
pubis  imumque  hypogastrium  occupat.  A 
graviditate  dignoscitur,  sensu  fludluantis  hu- 
moris, quem  pulsa  movet  ; uterum,  digito 
per  vaginam  insito,  explorando  ; atque  cog- 
nita malorum,  quibus  aegra  vexatur,  histo- 

• A 

ria. 

Urinae,  contra  consuetudinem,  retentio, 
quse  vesicae  nervorum  resolutioni  supervenit, 
nunquam  non  malum  signum  est ; quippe 
cum  resolutio  ex  totius  generis  nervosi,  mul- 
tseve  ejus  partis,  torpore  oriatur.  Adhuc 
tamen  pejus  est,  ubi  simul  urina,  sine  vo- 
luntate, destillat;  quippe  musculi,  sphinc- 
teres didi,  omnium  ultimi  resolvuntur,  se- 
metque  contrahendi  potentiam  amittunt. 

Qui  paralytica  urinae  retentione  affligun- 
tur, ii,  haud  raro,  subito  intereunt.  Saepius 
lenta  febre  consumuntur.  Rarissi- 
me 


autem 

me  iis  vesica  dirumpitur ; quum  tanta  com- 
pressio, quanta  ad  dirumpendam  sufficeret, 
potius  efficiat,  ut  contenta  urina  vesicae  col- 
lum dilatet,  atque,  per  fistulam  hinc  ortam, 
reddatur. 

Curatio. — Vesicam,  quae,  quacunque  ex 
causa,  urina,  praeter  naturam,  distenditur, 
quamprimum  evacuare  oportet.  Deplenda 
autem  est  vel  per  medicinam,  vel  per  chi- 
rurgiam. Quemadmodum  haec  vesicam  ex- 
inaniat, minimd  nobis  consilium  est,  hic  loci, 
dicere  ; cum  praesertim  infra  fuse  consider- 
andum fuerit. 

Quoties,  prae  vesicae  debilitate,  urina  re- 
tinetur, optimum  est,  ante  omnia,  in  illam, 
per  urinae  fistulam,  diabeten  inserere,  per 
quem  urina  vel  effluat,  vel,  si  opus,  eliciatur. 
Quum  vero  aegri,  haud  raro,  hoc  faciendum 
nolint,  saepe  necesse  est,  ut  prius,  quid  ad 
vesicam  exonerandam  possit  medicina,  expe- 
riamur. 

Hunc  in  finem,  quoniam  distenta,  supra- 
consuetudinem,  vesica,  interdum  neque  tor- 
pida est,  neque  solito  ad  irritandum  tardior, 
considerandum,  ante  omnia,  est,  quid  jam  de- 
trimenti tam  ipsa,  quam  caeterum  corpus, 
acceperit.  Dein  inflammatio,  si  quid  hanc 
imminere  vel  accessisse  ostendit,  praecavenda 
est  vel  discutienda,  detra&ione  sanguinis, 
balneo,  et  sudore.  Utile  quoque  erit,  ster- 
core intestina  pleniora  evacuare,  infusis,  ex 
inferiore  parte,  lotionibus  solutu  facilibus. 

Dummodo  autem  haec,  ad  vesicam  urina 
deplendum,  parum  possint  ; medicus  non 
debet  diutius  moram  interponere,  sed  quam- 
primum curare  siphonem  per  urinae  fistulam 
inserendum,  per  quem  vesica  protinus  ex- 
oneretur. 

Siquando  vero,  signis  exploratis,  non  est, 
quamobrem  vereamur  inflammationem,  non 
opus  est  sanguinem  mittere ; sed  oportet, 
vice  lotionum  emollientium,  in  alvum  subter 
dare  acriores,  quibus  insit  aloe  aut  oleum 

terebinthinum. 

terebinthinum.  Aqua  frigida,  inferioribus 
membris  subito  affusa,  cum,  uti  periculo 
compertum  est,  haud  raro,  postquam  caetera 
fefellerint,  torpidam  alvum  ad  se  retento 
stercore  exonerandum  optato  moveat ; haud 
fortasse  minus  polleret,  ad  ciendum  in  con- 
tractiones vesicam,  quam  urina,  justo  diutius 
retenta,  ultra  modum  distendit,  atque  tor- 
pidam, seque  deplendi  impotentem,  reddidit : 
cum  praesertim,  ut  egomet  ipse  compertus 
sum,  haud  raro,  tenerrima  infantum  aetate, 
urinam,  quae,  prae  vesicas  debilitate,  aliquan- 
diu  suppressa  est,  optato  moveat. 

Omnium  fere  medicorum  commune  est, 
iis  suppressa  urina  cruciatis  praecipere,  ut 
medicamenta  ex  iis  assumant,  quas  urinam 
moveant.  Hujusmodi  verb  medicamenta  in- 
discriminatim  prasscribere,  dum  medicinae 
inscitiam  olet,  aut  medici  negligentiam,  mi- 
serandis aegris  nec  raro  perniciosum  est. 
Namque,  cum  renes  ad  urinam  copiosius 
secernendam  citent,  haud  dubie  facient,  ut 

demissa 

demissi  per  meatus  urina  vesica  adhuc  magis 
distendatur  ; atque  sic  intendent  potius,  quim 
curabunt,  aut  etiam  lenient,  urgentem  mor- 
bum. 

In  quibusdam  urinae  retentionis  speciebus, 
aegris  tuto  permittatur,  ut  potus  dilutiores 
affatim  assumant.  Ubi  vero  retentio,  sicut 
ea,  de  qua  hic  dicimus,  debilitate  vesicae  ori- 
tur, a hujusmodi  potibus  quam  maxime  ab- 
stinendum est.  iEgris  autem  permittatur, 
ut  sitim  subinde  sedent  frudibus  subacidis, 
vel  cochleario  majore  ex  decoda  e lini  se- 
minibus aqua,  quam  jucunde  acidulam  ad- 
mixtus malorum  citreorum  succus  reddide- 
rit. Liceat  quoque,  ut  glycyrrhiza  sitim  ex- 

Quum  vero  nimia  distentione  vesica  brevi 
fiat  ad  se  contrahendum  invalida,  vel,  ex  toto, 
paralytica  ; cavendum  est  nobis,  ne  justo  diu- 
tius medicinae  virtutibus  credamus.  Multo 
enim  tutius  est,  aegris  opem  ferre,  urinam, 
per  idoneum  clysterem  insitum,  tempestive 

educendo. 

educendo.  Si,  hoc  fadto,  urina  iterum  re- 
tinetur, vesicamque  distendit,  eodem  iterum 
modo  educenda  est ; simulque  aegris  praescri- 
bendum, ut  medicamenta  assumant,  ex  iis 
quae  vesicam  firmare,  seque  contrahendi  po- 
tentem reddere,  dicuntur. 

Quoniam  omnia,  quae  corpus  irritant,  fe- 
brientibus nocent,  ideoque  quamprimum  sub- 
movenda sunt;  si  urina  justo  diutius  retinea- 
tur, atque  vesicam,  ultra  modum,  distendat, 
nulla  mora  interposita,  educenda  insito  si- 
phone  est.  Hujus  enim  insitio,  dum  non  ir- 
ritat magis,  quam  retenta  urina,  futura  prae- 
cavet et  graviora  mala. 

Si  vero  aegri  hoc  faciendum  nolint,  prius 
experiendum  est,  an  remediis  urina  elici  pos- 
sit. Hoc  consilio,  abdomen,  atque  inferiora 
membra,  sine  mora,  aqua  tepida  fovenda  sunt. 
Cavendum  autem  est,  ut  temperies  aquae  me- 
diocris sit : namque  typho  aegrorum  cutis  sen- 
su ade6  acri  praedita  est,  ut  calor  iis  fere 
jntolerandus  sit,  qui  sanos  perfunderet  vo- 
luptate. 

luptate.  Fotus,  quippe  cum  eorum  usus 
non  requirat,  ut  aegri  se  multum  exerceant, 
anteferendi  sunt  tepidario.  Fomentis  tepidis 
non  respondentibus,  liceat  extremis  membris 
inferioribus  aquam  frigidam  aspergere  vel 
affundere.  Interea,  alvus  lotionibus,  iisque 
forsitan  acrioribus,  ex  inferiore  parte  inditis, 
subduci  debet.  Neque  profedo,  modo  fe- 
fellerint caetera  remedia,  negligendum  est,  ab- 
domen perfricare  linimento  campborato , eidem- 
que  compressiunculam  adhibere. 

Ubi  autem,  prae  vesicae  paralysi,  quam  in- 
duxit aut  cerebrum,  aut  medulla  spinalis,  aut 
nervi  compressi,  urina  in  vesica  retinetur ; 
perspicuum  est,  morbum  curari  non  posse, 
nisi  compressionem  levando,  unde  oritur.  Do- 
nec enim  hoc  fadum  fuerit,  medicus  nihil 
amplius,  quam  vesicam,  statutis  temporibus, 
deplere  potest,  atque  cavere,  ne,  in  hac,  urina 
unquam,  supra  quam  debet,  cumuletur. 

Nunquam  vero  non  in  memoria  tenendum 

est,  ex  cerebro  compresso,  nonnunquam,  uti 

potest 

potest  ex  urinae  stillicidio  simulque  hypoga- 
strii tumore  cognosci,  impotentiam  urinae 
una  et  incontinentiam  accidere  ; atque,  hoc 
fnorborum  concursu  inobservato  aut  negle&o, 
gravissima  interdum  mala  orta  esse,  imo, 
ipsam  evenisse  mortem. 

Si,  ob  paralysin  vesicae,  quae  frigore,  infe- 
riorum membrorum  extremitatibus  admoto, 
orta  est,  supprimitur  urina,  primo  quoque 
tempore  decurrendum  est  ad  tepidarium  et 
fomenta.  Dum  autem  ex  his  remedium  pe- 
titur, permittatur  aegris,  ut  medicamenta  assu- 
mant, ex  iis  quae  cutis  exhalationem  movent, 
aut  sudorem.  Hujus  generis  sunt,  opium, 
ipecacuana,  stibium,  vel  camphora,  aut  sepa- 
ratim,  aut  in  mistura  quadam.  Simulque, 
qu6  corporis  vires  confirmentur,  aegri  debent 
cinckona  corticis  pulverem  assumere,  una  cum 
praeparatis  e ferro,  et  amaris.  Ad  vires  au- 
tem reficiendas,  ante  omnia  medicamenta, 
valent  cibi  valentes  et  leves,  atque  meraciores 
potus. 


Quod 

Quod  si  haec,  ad  vesicam  se  contrahendi, 
urinamque  expellendi,  potentem  reddendam, 
non  satis  valent,  alia,  sine  mora,  experienda 
sunt.  Ea  vero*  quae  ad  vesicam  torpidam 
stimulandam  efficacissima  habentur,  sunt  bal- 
samum capaibce  j oleum  terebinthinum,  vel 
in  stomachum  assumptum,  vel  in  alvum  sub- 
ter datum  ; acriora  cathartica,  aloetica  nempe, 
quae  redtum  praecipue  intestinum  irritant ; 
cantharides,  vel  ipsae  in  stomachum  devoratae, 
vel  cum  unguento,  forma  exulceratorii  em- 
plastri, ossi  sacro  admotae,  aut  imo  hypogastrio. 
Forsitan  etiam  haud  parum  prodesset,  scintil- 
lulas eledreas  e vesica  elicere.  In  hanc  vero 
idus  eledreos  dirigere,  periculosum  esset ; 
quippe  nimia  incitatione  vim,  si  qua  ei  etiara- 
num  inesset,  semet  contrahendi  prorsus  ex- 
tingueret.  Per  nuperos  annos,  haud  insoli- 
tum est,  paralyticis  dare  amicam , rhus  toxico- 
dejidron , et  rhus  radicans.  Cum  ita  sit,  quin 
experiantur  medici,  an  haec  itidem  medica- 
menta opitulentur  iis,  quibus,  ex  vesicae  pa- 
ralysi. 

ralysi,  urina  supprimitur? — Quo  distenta  ve- 
sica suffulciatur,  abclomen  fascia  circulari  cir- 
cumligandum est. 

Quoniam,  ut  plus  satis  docet  experientia, 
intemperatae  perpotationes,  et  omnigena  im- 
moderatio, organis,  mirum  in  modum,  nocent, 
quorum  est  secernere  urinam,  secretamque 
excernere  ; non  solum  inter,  sed  post  cura- 
tionem, summa,  in  omnibus  vitae  partibus,  co- 
lenda est  temperantia. 

Quod  ad  cathartica  medicamenta  attinet, 
hic  observatu  dignum  est,  quandocunque  ap- 
paret, unde  suspicemur,  vesicam  in  eo  esse, 
ut  inflammatione  capiatur,  vel  impotentem 
esse  urinam  expellendi,  propter  morbos  vici- 
narum partium,  tum  acribus  alvum  purgare 
non  oportere. 

Opinantur  nonnulli  medici,  acriora  cathar- 
tica profutura  esse  iis,  quorum  urina  vesicae 
nervorum  resolutione  retinetur,  sanguinem 
ad  intestina  derivando,  minuendoque  urinas 
copiam.  Sed,  nostra  opinione,  periculum  est, 

E 


ne. 

ne,  renes,  per  intestina,  irritando,  urinam  ci- 
tent potius,  quam  tardent.  Praeterea,  quum 
collum  vesicae  intestino  redo  contiguum  sit, 
fieri  potest,  ut  ex  hujus  irritatione  illud  in- 
flammatione aut  spasmo  afficiatur,  atque  im- 
pediat, quo  minus  reddatur  urina.  Hoc  uti- 
que modo,  tenesmos,  dysenteria,  itemque  asca- 
rides,  urinae  nonnunquam  difficultatem,  seu 
suppressionem,  efficiunt. 

Cum  ita  sit,  satius  erit,  alvum,  quoties  du- 
ra sit,  lenioribus  catharticis  emollire  ; nisi 
quando  necessarium  videatur,  ipsam  vesicam 
instimulare. 

Nonnulli  medici  praecipere  solent,  ut,  sin- 
gulis duodecim  horis,  vel  saltem  singulis  vi- 
ginti  quatuor>  in  vesicam,  per  urinae  fistulam, 
clyster  idoneus  inseratur.  Hujusmodi  autem 
praecepta,  in  omni  Urinae  suppressione,  inep- 
ta sunt,  et  minime  tuta  ; praesertim  vero  in 
ea,  quae  vesicae  paralysi  oritur,  et  ad  quam 
sanandam  medicis  consilium  est,  vesicam  in 
contradionem  naturali  similem  ciere.  Quin- 


lmo, 

imo,  qui  hoc  morbo  cruciantur,  iidem,  haud 
raro,  urinam  solito  copiosius  secernunt,  uti 
notavit  clarissimus  Morgagnius.  Nosmet 
quidem  ipsi,  plus  semel,  vidimus  vesicam, 
quintas  haud  amplius  horas,  post  urinam  per 
siphonem  insitum  edu&am,  haud  minus, 
quam  ante,  distendi. 

His  cognitis,  optimum  praeceptu  est,  ut 
urina  educatur,  simul  atque  aeger  de  dolore 
conqueri  incipiat,  aut  intumere  hypogastrium. 

Inter  urinam  sive,  per  insitum  clysterem, 
educendum,  sive  foramine  per  parietem  ab- 
dominis et  vesicam  fadlo  emittendum,  pauca 
sunt,  quae  animadvertere,  atque  in  memoria 
renere,  chirurgum  oportet.  Ubi  vesica  diu, 
magnam  in  molem,  distenta  est,  chirurgus, 
primum  ut  partem  urinae  subtraxerit,  debet 
paulisper  interquiescere  ; ne,  urini  subitb  de- 
ducia, aeger  animo  linquatur,  utque  vesicm 
uetur  tempus,  quo  se  contrahat.  Simul, 
ne  a pressura,  de  visceribus  abdominis  subito 
sublata,  aeger  detrimentum  capiat,  oportet  chi- 
rurgus 

rurgus  abdomen,  uti  comprimendum  Mea  dius 
primum  docuit  inter  aquam  abdomine  educen- 
dam, fascist  idonea  comprimat.  His  cautis, 
pergat  deinde  urinam,  ex  toto,  educere. 

CAP.  II. 

De  vesicce  hernia , et  qua  curetur  ratione. 


Hernia  vesicje — non  tam  rarus  morbus  est, 
quam  multi  putarunt.  Nonnunquam  enim 
vesica  extruditur  per  annulum  musculi  externi 
obliqui  abdominis,  sub  Paufartii  ligamento  ; 
vel  per  musculosas  fibras  perinai ; neque  raro, 
in  fceminis,  per  eas  vaginae. 

Ex  hernia  vesicae  tumor  oritur,  mollis, 
quique  tadlus  dat  sensum  humoris  intus 
fiu&uantis.  Urina  supprimitur,  sed,  com- 
pressione adhibita,  effluit  per  fistulam  vesica 
enatam,  atque  tumor  evanescit. 

Vesica,  quoties  hernia  ejus  cum  bubono- 
cele  concurrit,  funiculum  spermaticum  et  her- 
niae saccum  interstringitur : namque,  quo- 


niam, 

niam,  a superiore  duntaxat  parte  et  posteri- 
ore, perit  orneo  tegitur,  perspicuum  est,  quo- 
ties protrusa  sit  per  partes,  quas  memoravi- 
mus, sacco  ex  peritonceo , qualis  devoluta  in- 
testina tegit,  operiri  non  posse. — Infelix,  qui 
utrosque  simul  morbos  patitur,  cum  malis, 
quae  affert  hernia  vesicae,  affligitur,  tum  iis, 
quae  oriuntur  ex  devoluto  et  strangulato  in- 
testino. 

Ubi,  ut  nonnunquam  in  feminis  natura 
frequenteve  puerperio  laxis,  vesica  detruditur 
in  vaginam,  sequentia  mala  superveniunt. 
Urina  retinetur.  Dolet,  at  non  tumet  hypo- 

V 

gastrium.  Genitalia,  ab  anteriore  parte,  tu- 
ment, et  aegrae  videntur  ex  pondere  aliquo 
onerari.  Immisso  per  vaginam  digito,  per- 
cipitur tumor ; qui  non  solum  vaginam  oc- 
cludit, atque  impedit  ne  os  tinca  sentiatur, 
sed,  digito  extremo  leviter  pulsus,  sensum, 
qualem  fiudtuatus  humor,  movet.  Compres- 
sione adhibita,  hic  tumor  ciet  urinae  desideri- 
um. Urina  per  idoneum  clysterem  in  vesi- 


cam 

cam  demissum  edufta,  decrescit ; sed  non, 
ex  toto,  decedit,  nisi  immisso  per  vaginam 
digito  simul  comprimatur.  Simul  atque  tu- 
mor sic  penitus  evanuerit,  clyster  immisso 
per  vaginam  digito  percipi  potest,  itemque 
os  tinca  in  situ  naturali. 

-‘Egra,  qua?  hoc  morbo  affligitur,  urinam 
reddendi  impotens  est ; partim,  ob  distortam 
minae  fistulam,  partim,  ob  musculos  abdo- 
minis non,  uti  solebant,  adjuvantes. 

Curatio. — Quando  ex  signis,  quae  memora- 
\imus,  apparet,  vesicam  loco  detrusam  esse, 
quamprimum  reducere  debemus.  Neque, 
pioiecto,  redudhu  difficilis  est,  nisi  alicui  vi- 
cinarum partium  adhaeserit.  Vesica  reposita, 
cavendum  est,  per  penicillum  et  fasciam,  ne 
denuo  e loco  prolabatur. 

Quod  si  vesica  repelli  non  potest,  pars  pro- 
lapsa sacculo  idoneo  suspendenda  est.  Si- 
quando idoneum  aut  necessarium  videtur  in- 
cisionibus uti,  memoria  tenendum  est,  pro- 
lapsam vesicae  partem  non,  sicut  devolutum 


in 

in  scrotum  intestinum,  sacco  contineri ; ideo- 
que,  tegumentis  incisis  et  diduCtis,  muscu- 
losam ejus  tunicam  in  conspectum  venire. 

At  si  vesica  in  vaginam  detrusa  est,  aegra 
supina  collocanda  est,  et  detrusa  pars  digitis 
intus  repellenda.  Hoc  faClo,  cavendum  est, 
ope  pessi,  ne  denuo  devolvatur.  Pessum,  quo, 
hoc  consilio,  usus  est,  Sandifortius  descri- 
bit his  verbis.  “ Curavi,”  inquit,  “ ut  pes- 
“ sarium  fieret  ex  arundine,  qua  piscatores 
“ utuntur,  accommodatum  longitudini  va- 
“ ginae,  cera  obduCtum  ; sic  tamen  ut  spon- 
“ gige  siccissimae  pars  alteri  ipsius  lateri 
“ adne&eretur,  eum  in  finem,  ut  haec 
“ humore  intumescens,  anteriorem  vaginae 
“ partem  sustineret  commode  Hic  pes- 

sus aliquandiu  adhibitus  est  peroptato,  deinde 
impune  omissus.  Hujusmodi  pessus  potest, 

in 


* Vid.  Sandifort.  Obs.  Anatomico-pathologic. 

in  vagina,  etiam  dum  foeminae  in  menstruis 
sunt,  sine  incommodo  retineri. 

Inter  curationem,  cavendum  semper  est, 
ne  vesica,  ultra  modum  naturalem,  urina  dis- 
tendatur. Interea,  ad  laxatas  vaginae  fibras 
firmandas,  utile  erit,  in  hanc,  aquam  decoc- 
tam ex  cortice  quercico,  aut  ex  gallis,  in  qua 
solutum  pauxillum  sulpbatis  alumina  sit,  sub- 
inde injicere*. 


F CAP, 


* Vid.  Mem.  de  PAcad.  des  Sciences,  M,DCC,XIIX. 

Mem . de  PAcad.  de  Chirurgie,  tom.  iv. 

Dtvoux.  Dissertat.  De  hernia  vesicce  urinaria, 
quse  extat.  cum  disp.  chirurg.  Haller.  tom.  iii. 

CAP.  III. 

De  vesica  tunicarum  crassitudine,  et  qua  cu- 
retur ratione , 


Vesicje.  tunicarum  crassitudo, — uti  praecipue 
notavit  Gilchristus  haud  raro  concurrit 
cum  tarda  inflammatione.  Patefadlo  post 
mortem  abdomine,  omnis  vesica,  praeter  col- 
lum, quod  sane  duritia  cartilagini  aequale  est, 
oculis  obvenit,  praeter  solitum,  crassa,  firma, 
atque  albida,  splendens,  neque  corio  absimi- 
lis. 

Huic  morbo  senes,  atque  intemperati,  prae- 
sertim ebriosi  et  merobibi,  opportunissimi 

sunt. 


Vid.  Essays  Physical  and  Liter ary,  vol.  iii. 

sunt.  Incipiente  morbo,  urina  cum  difficul- 
tate redditur.  Super  pube,  dolor,  et  sensus 
rigiditatis  sunt,  itemque  'tumor,  tudtu  firmus 
et  quasi  carnosus.  Vesica,  demum,  quamvis 
tere  asque,  ac  sana,  distentionis  patiens,  fit  ta- 
men se  contrahendi  prorsus  impotens,  atque 
urinam,  ex  toto,  retinet. 

At  vesica,  si  scirrho  ejus  tunicae  callent  et 
crassescunt,  adeb  distentionis  impatiens  fit,  ut 
ejus  capacitas,  mirum  in  modum,  minuatur. 
Qpoties  hoc  accidit,  omnibus  malis,  iisque 
enimvero  gravissimis,  aeger  affligatur,  qute  ex 
urina  in  vesica  retenta  oriuntur,  neque  ta- 
men ullus  fere  tumor  hypogastrii  oculis  aut 
tactu  percipi  possit.  Talis  vesicae  duritia  et 
crassitudo  saepenumero  concurrunt,  cum  scir- 
rho uteri  ac  intestini  redii. 

Curatio.  Vesicae  crassitudo,  quae  concur- 
rit cum  tarda  inflammatione,  curanda  est  me- 
dicamentis, ex  iis  quae  duritias  emolliunt. 
Hujus  generis  efficacissima,  uti  putat  Gil- 
christus,  sunt  pilulae  ex  hydrargyro,  dosi  oc- 


to 

to  granorum.  Harum  usu  perseverandum  est, 
donec  os  salivare  inceperit.  Hydrargyrus,  uti 
huic  audtori  videtur,  ad  inflammationem  quo- 
que discutiendam  peculiariter  efficax  est,  et 
ad  malum  vesicae,  de  quo  hic  agitur,  sanan- 
dum potentissimus. 

Verum,  ni  vesicae  crassitudo,  quam  comita- 
tur inflammatio,  brevi  curetur,  vesica  callescit. 
Cum  ita  sit,  dummodo  signa  vehementia  sint, 
oportet  chirurgum  detrahere  sanguinem  ; si- 
mulque  aegrum  in  balneum  descendere,  vel 
abdomen  aqua  tepida  fovere,  laneisve  ex  aqua 
tepida  expressis.  Alvus  interea,  mitissimis 
catharticis  assumptis,  liquida  esse  debet. 

Vesica,  ubi  callosa  ejus  tunicarum  crassi- 
tudo est,  distentionis,  uti  paulo  supra  diximus, 
ex  parte,  impatiens  fit,  ej usque  capacitas  mul- 
tum minuitur.  Hoc  scire  chirurgum  opor- 
tet. Qui  enim  hoc  ignoret,  is,  nullo  ferme 
tumore  hypogastrii  observato,  falso  putet,  nec 
consulto  nec  mature  fado  opus  esse  ; atque, 

sine  periculo,  posse  expe&are,  donec  expe- 
riatur, 

riatur,  an  usitata  remedia  et  medicamenta 
possint  urinam  elicere,  antequam,  per  iter 
urinae,  fistulam  idoneam  inserat.  Hujusmodi 
mora  interposita,  vesica  crassa  et  callosa,  nec 
majoris  amplificationis  patiens,  brevi  inflam- 
mationem capit ; quae,  nisi  tempestive  suc- 
curratur et  periti,  transit,  post  paulo,  in  gan- 
graenam. 

Callosam  vesicae  crassitudinem,  et  disten- 
tionis impatientiam,  suspicari  aequum  est,  ubi 
uterus,  vel  redlum  intestinum  scirrho  affici- 
tur ; et  ubi  aeger  urinam  justo  frequentius, 
at  parcius,  aliquandiu  ante  reddere  solebat, 
quam  evasit  reddendi  impotens.  Interdum, 
forsitan,  calleat,  necne,  et  crassescat  vesica, 
cognosci  potest,  digitum,  per  anum,  in  re&um 
intestinum  inserendo. 

Quum  vesica,  quae  crassa  simul  et  callosa 
est,  admodum  apta  sit,  quae  primum  inflam- 
matione, dein,  pdst  pauld,  gangraena  afficia- 
tur ; fistula  idonea,  per  iter  urinae,  in  eam 
inserenda  est,  simul  atque,  motibus  arteria- 


rum 

rum  concitatis,  aeger  febricitat,  atque,  de 
gravi  et  constante  dolore  in  vesica,  incipit 
conqueri. 

Oportet  autem  observare,  omnes  fere  notas 
retentae  in  vesica  urinae  sese  interdum  osten- 
dere, ubi  vix  duo  triave  plus  cochlearia  urinae 
in  vesica  continentur.  Quoties  ita  est,  aeger, 
ex  insita  per  iter  urinae  fistula,  nullam  ferme 
utilitatem  percipit.  Ita,  necne,  distentionis 
impatiens  vesica  sit,  et  urinam  ex  renibus, 
per  meatus,  accipiendi  impotens,  potest  digito, 
per  anum,  in  redtum  intestinum  immisso,  per- 
cipi. 

Vesicae  scirrho  affedlae  parum  opitulari  po- 
test medicina.  Medici  chirurgive  est,  uri- 
nam, quoties,  supra  modum,  in  vesica  cumu- 
letur, per  immissum  clysterem  educere  ; at- 
que graviora  levare  mala,  quibus  aeger  ur- 
geatur, irritationem,  nempe,  et  inflammatio- 
nem. 

Ne  aeger  malum  accipiat  ab  irritatione, 
quam  acris  vis  retentae  urinae  faciat,  potus 

glutinosi 

glutinosi  affatim  assumendi  sunt.  Ad  hoc  ge- 
nus pertinent,  aqua  decodla  ex  lini  seminibus, 
et  aqua  deco&a  ex  hordeo  decorticato.  Eo- 
dem consilio,  utile  est,  lotionibus,  quibus  inest 
opium,  subter  datis,  alvum  ducere  ; vel  hanc 
lenioribus  catharticis,  quoties  opus,  movere. 

Quod  si  apparent  signa  inflammationis, 
sanguis  ex  parte  vesicte  quam  proxima,  sine 
mora,  eliciendus  est.  Ad  discutiendam  quo- 
que inflammationem,  utilissimum  erit,  abdo- 

r 

men,  maxime  autem  hypogastrium , tepida 
subinde  aqua  fovere.  Cicuta  et  mezereon 
multum,  ad  carcinoma  sanandum,  posse  di- 
cuntur : sed  magnopere  vereor,  ut  scirrho  ve- 
sicae afflictis  opitulentur. 


C AP. 

C A P.  IV. 

De  vesica  calculo , et  qua  ratione  curetur. 


Calculus  vesicje. — Calculi  non  solum  vesi- 
cam irritationi,  et  dolorem  sentiendo,  oppor- 
tuniorem reddunt,  faciuntque,  ut  ejus  tunicas, 
contra  consuetudinem,  crassescant  ; verum 
haud  raro  etiam,  urinae  se  opponentes,  hanc 

naturaliter  reddi  prohibent. 

Signa  autem  indubia  nulla  sunt,  ex  quibus 

certo  cognoscat  medicus,  calculos  vesicae  inesse. 

Plerumque  tamen  nota;  apparent,  ex  quibus 

possit  suspicari.  Calculosi  enim  urinam,  cum 

dolore  et  difficultate,  reddunt,  atque,  quoties 

se  movent,  mingendi  cupiditate  afficiuntur. 

Ambulatione  dolor  magnopere  intenditur,  ne- 
que 

que  raro,  quicquid  urinae  exit,  id  cruentum 
est.  Inter  mingendam,  calculosi  se  procli- 
nant ; atque  haud  insolitum  est,  calculos 
urinae  exitui  sese  opponere,  flumenque  sistere. 
Seu  quod  vesica,  simul  ut  depleta,  undiqua- 
que  sese  calculo  apprimit  ; seu  quod,  prae 
vesicae  inanitate,  calculus  collum  ejus  gravio- 
re pondere  onerat ; lithanicus,  dum  postre- 
mas urinae  guttulas  emittit,  intolerando  fere 
dolore  cruciatur.  Calculosorum,  porro,  urina 
sabulosa  plerumque  est,  aut  arenosa.  Certis- 
simum autem  signum,  unde,  in  vesica  conti- 
neri calculum,  quisquam  cognoscere  potest,  est 
sensus,  verbis  vix  describendus,  quem  fistula 
argentea,  et  incurva  paululum,  per  iter  urinae 
caute  immissa,  atque,  ubi  in  vesicam  ventum 
est,  oppositum  calculum  percutiens,  movere 
solet. 

Quando  igitur  quisquam,  qui  his  malis  afflic- 
tus est,  urinae  suppressione  afficitur,  verisimi- 
le est,  causam  tam  gravis  mali  calculum  esse, 
in  vesicae  collo.  Non  tamen  hujus  rei  certa 

G fides 

fides  est.  Namque  mala,  quae  modo  memo- 
ravimus, iis  haud  multum  absimilia  sunt,  quse 
ex  duritia  glandula:  prostata  oriuntur.  Quin- 
v imo,  calculi,  nec  raro,  in  saccis,  prope  os 
vesicae,  contenti  latent.  Exigui,  porro,  cal- 
culi, in  urinae  fistulam  aliquo  modo  impadti, 
sic  inhaereant,  ut  exitum  urinae,  ex  toto,  im- 
pediant.— li,  prae  caeteris,  apti  sunt,  quibus, 
ex  hac  causa,  supprimatur  urina,  . quorum 

urinae  fistula,  in  aliqua  parte,  stridtior  est, 

✓ 

quam  ex  naturali  consuetudine. 

Prolapsum  in,  urinae  iter  calculum  esse,  ibi- 
que  inhaerescere,  cognoscitur,  demittendo  fis- 
tulam in  iter  ; dein,  ubi  ventum  est  ad  par- 
tem,  in  qua  aliquid  ejus  introitui  sese  oppo- 
nit, itineri,  inter  hanc  et  vesicam,  digitum 
apprimendo.  His  fadlis,  simul  atque  aeger, 
chirurgo  jubente,  conatur  urinam  emittere,  in 
parte  itineris,  cui  apprimitur  digitus,  tumor 
percipitur  *,  simulque  movetur  sensus,  qualem 
dare  solet  digito  quivis  levissime  flu&uatus 
humor. 


Ubi 

Ubi  calculo  in  vesica  contento  urina  sup- 
primitur, praeter  mala,  quae  suppressione 
oriri  solent,  dolor  acutissimus  est,  propter  sen- 
sum vesicae  solito  acriorem,  quem  fecit  longa 
irritatio. 

Curatio. — Si  calculus  vesicae  ori  appositus, 
vel  in  urinae  iter  prolapsus,  urinae  exitui  ob- 
stat, in  vesicam  fistula  argentea  in  iter  demis- 
sa quamprimum  repellendus  est.  Quod  “ si 
id  fieri  non  potuit,  cutis  extrema  quam  plu- 
“ rimi*m  attrahenda,  et,  condita  glande,  lino 
44  vincienda  : deinde,  a latere,  reda  plaga 
‘ coles  incidendus,  et  calculus  eximendus  est : 

“ tum  cutis  remittenda,  sic  enim  fit,  ut  inci- 
44  sum  colem  integra  pars  cutis  contegat,  et 
44  urina  naturaliter  profluat 

At  si,  in  urinas  itinere,  calculus,  inter  bul- 
bum et  colis  glandem,  inhasrescit,  chirurgus, 
modo  opportune  advocatus  sit,  necdum  ex 

suppressa 


Vid.  Ckls.  de  Medicina , lib.  vii.  cap.  xxvi. 

supressa  urina  orta  sint  mala  graviora,  eum 
prius  educere  conari  debet,  quam  incisione 
colis  eximere  audet. 

Hoc  consilio,  spasmus,  si,  prae  irritatione, 
quam  movet  inhaerens  calculus,  quis  urinae 
fistulae  supervenerit,  idoneis  remediis  medica- 
mentisque laxandus  est,  ut  urina  calculus  fa- 
cilius protrudatur. 

Hunc  in  finem,  sanguis,  modo  aegri  vires 
atque  aetas  pati  posse  videantur,  debet,  primo 
quoque  tempore,  mitti  ex  brachio,  vena  per- 
cussa ; vel  ex  parte  colis,  inhaerenti  calculo 
quam  proxima,  hirudinibus  impositis.  Alvus 
quoque  lotionibus  emollientibus  ducenda  est. 
Quinetiam,  aeger  in  balneum  descendere  de- 
bet ; ibique,  tertiam  vel  saltem  quartam 
horae  partem,  manere,  vel  dum  prope  sit,  ut 
animo  linquatur. 

Prius,  porro,  quam  ex  balneo  ascendit, 
oportet  opium  liquidum  assumere,  quantum 
s-inat  aetas,  atque  requirat  malorum  gravitas. 

Hoc  medicamentum,  superquam  quod,  mirum 

*•  > . 

in  modum,  ad  spastnum  solvendum  efficax  est, 
motus  vesicae  perfrequentes  et  praevalidos, 
quibus  spasmus  itineris  urinae  perpetuatur,  se- 
dandi virtute  praepollet.  Non  solum  opium, 
ad  haec  mala  levanda,  multo  efficacius  est, 
ubi,  dum  aeger  in  balneo  est,  assumitur  •,  sed, 
enimvero,  alia  etiam  medicamenta,  quamvis 
natura  parum  valida,  tamen,  uti  docet  expe- 
rientia, adjuvante  balneo,  plurimum  possunt. 

At,  si  in  balneum  descendere  incommodum 
sit,  aeger  debet  vasi,  calida  aqua  impleto,  in- 
sidere sic,  ut  vapores,  hinc  ascendentes,  na- 
turalia externa  foveant,  et  laxent ; vel,  quod, 
enimvero,  aeque  bonum  erit,  vapores,  ex  aqua 
in  tubum  idoneum  acceptos,  ad  permotum,  pri- 
us laneis  contectum,  dirigere. 

Postquam  chirurgus  his  Medicamentis  et 
remediis  spasmum  solvere,  et  urinae  iter  laxare, 
conatus  est ; deinde,  debet  in  hoc  mite  oleum 
injicere,  atque  digitis  tum  eidem,  supra  par- 
tem, ubi  urinae  exitui  obstatur,  impositis,  pau- 

latimque 

latimque  dedudis,  calculum,  si  possit,  pro- 
movere et  extrudere. 

Hallerus  suadet  chirurgis,  ut  volsellis, 
vim  resiliendi  habentibus,  cauta  manu  in 
urinae  iter  demissis,  inhaerentem  calculum 
prehendant,  deinde  prehensum  paulatim  e- 
vellant.  His  vero  objiciatur,  quod  gravissi- 
mum dolorem  moveant ; et  fieri,  haud  raro, 
possit,  modo  ab  inconsiderato  aut  imperito 
chirurgo  tradentur,  ut  urinae  iter  crudelis- 
sime lacerent,  imo  etiam  disrumpant.  Cum 
ita  sit,  nostri  opinione,  prorsus  omittendae 
sunt. 

Quod  si  chirurgus,  licet  tempestive  ad- 
hibitus subvenerit,  calculum,  urinae  itineri 
inhaerentem,  nequit  medicamentis  remediis- 
que, quae  spasmum  relaxant,  educere,  aut  vol- 
sellis evellere;  res  exigere  videtur,  ut,  cum 
aliter  succurri  non  possit,  colem,  ex  latere, 
incidat,  modo  quo  supra  memoravimus,  atque 
calculum  eximat. 

Ubi  calculus,  in  iter  urinae  prolapsus,  in- 
haeret, non  tutum  est,  eum  eximendi  causa, 
per  vaginam  incidere  ; cum  praesertim  plaga, 
haud  raro,  non  sanescat,  sed  paulatim  conver- 
tatur in  fistulam  insanabilem.  Quum  ita  sit, 
satius  erit,  iter  urinae  dilatare,  vel  in  id,  ex 
latere,  incidere. 

Mos,  qui  tot  chirurgorum  communis  est, 
praecipiendi  aegris,  ut  interea  potus  dilutiores 
adhibeant,  nunquam  non  improbandus  est. 
Namque  fieri  vix  potest,  quin  hujusmodi 
potus  plurimum  noceant.  Quoniam  enim 
urinae  copiam  augent,  committunt,  ut  vesica, 
quae  ad  irritandum  facilior  est,  quam  ex  con- 
suetudine, in  validas  contradliones  frequen- 
tius cieatur : quo  sane  nihil  plus  valet,  ad 
spasmum  urinae  itineris  perpetuandum  ; et  sic 
impediendum,  ne  hinc,  absque  incisione,  cal- 
culus educatur. 

Quam  alienum  sit  dilutos  potus  assumere, 
adhuc  melius  intelligi  potest,  ex  balnei  usu, 
quem,  paulo  supra,  commendavimus.  Hoc 


enim 

enim  remedium,  superquam  quod  iter  uri n se 
relaxat,  sanguinem  in  summam  cutem  aequa- 
liter omnem  distribuit,  atque  sic,  pro  rata 
parte,  urinae  copiam  minuit : quo  fit,  ut  con- 
sistat morbus,  quem  hic  persequimur;  atque 
tempus  detur  chirurgo  moliendi,  per  medi- 
camenta et  remedia,  quae  fuse  jam  exposui- 
mus, calculum,  absque  incisione,  elicere. 

s 

Quum  res  moneat,  haud  alienum  erit,  hic 
loci  interdicere,  medicamenta  itidem,  ex  iis 
quae  sudorem  movent,  aut  cutis  exhalationem, 
iis,  quorum  in  urinae  fistula  calculus  inhaeret, 
et  urinae  emissionem  impedit,  haud  parum 
profutura.  Quidni,  igitur,  suppressa  inhae- 
rente hic  calculo  urina  laborantes,  aut  pulve- 
rem ipecacuancE  compositum , in  dosibus  exiguis, 
experiantur;  aut  opium  cum  turtrite potcissce 
stibiato  conjun&um  ; aut,  si  qua,  similia  ? 

Haud  raro,  postquam,  calculo  edu&o  aut  ex- 
empto, emissa  urina  est,  vesica  aliquandiu  ad 
irritandum  facilior  est,  quam  ex  consuetudine ; 
id,  profedo,  quod  non  ipsum  modo  molestiam 

haud 

haud  levem  affert,  verum  facit  quoque  inter- 
dum, ut  iter  urinae,  in  partem  haud  modicam 
longitudinis,  supra  consuetudinem  naturalem, 
contrahatur. 

Concurrunt,  enimvero,  multa,  quibus,  ta- 
lem stridluram  fieri  posse,  probetur.  Mon- 
ro*,  clarus  in  primis,  cujusque  laus  et  nomen 
diu  in  sermone  anatomicorum  manebunt,  cog- 
novit, ut  ipse  audior  est,  urinae  fistulae,  in  di- 
midium haud  miniis  digitum  transversum 
longitudinis,  stridluram  supervenire,  ex  te- 
nesmo, quem  movit  dysenteria,  et  hamor- 
rhoide,  quam  gravis  dolor  comitatus  est. 

His  cognitis,  clare  constat,  in  omnibus  ma- 
lis itineris  urinae,  quibus,  supra  consuetudi- 
nem, aptum  fit,  quod  in  contradlionem  ciea- 
tur, et  dolorem  sentiat,  omnia  irritantia  quam 
assiduissime  vitanda  esse,  vel,  si  inconsiderate 
assumpta  sint,  quam  maturrime  submovenda 

Ii  aut 


* Aud.  Monron.  PraelcR,  in  Rem  dncitomic.  in  Acjd. 

Edis. 

aut  obtundenda.  Ex  eorundem  quoque  no- 
titia intelligitur,  quam  necessarium  sit,  in 
talibus  urinae  fistulae  malis,  alvum  non  modo 
lenioribus  catharticis  movere,  sed,  si  in  recto 
intestino  irritantia  retineantur,  lotionibus 
quoque  emollientibus  anodynisque  ducere. 
Hinc,  denique,  sciri  potest,  quam  alienum  sit, 
imo  periculosum,  ubi  iter  urinae  illiusmodi 

malis  affligitur,  dare  acriora  cathartica,  qui- 

* / 

bus  evacuetur  alvus,  praesertim  aloetica,  quae 
int  stinum  praecipue  redtum  afficiunt. 

Nimia  vesicae  irritabilitas  potest  aquis  sub^ 
acidulis  hebetari,  Seltzerianis,  nempe,  et  Pyr- 
montanis ; vel  acidulo  carbonatc  potasscc , et 
carbonate  sodcz,  aqua  solutis. 

Iis,  quibus  morbida  vesica  est,  alcalia  caus- 
tica et  calx  viva,  ut  mihi  videtur,  plurimum 
nocent.  Haud  ita  pridem  calculos  solvendi 
potentiam  habere  putabantur  ; idcirco  qu6d 
calculosi,  dum  iis  utebantur,  reddebant  cum 
urina  sabulosam  materiam,  quae  saxum  vivum 
molliusculum,  et  in  pulverem  comminutum, 

simulabat. 

simulabat.  Haec  materia  putabatur  esse  pars 
calculi,  quam  haec  medicamenta  solverant. 
Nunc  vero  cognovimus,  materiam  esse  a vesi- 
cae glandulis,  quas  irritaverint  haec  medica- 
menta, secretam. — lis,  quorum  urina  hujus- 
modi materia  supprimitur,  acido  muriatico  op- 
tato nonnunquam  subvenitur. 

Quum  igitur  aJcalia  caustica  et  calx  viva  ve- 
sicam irritent,  neque  tamen  calculum  solvant, 
calculosis,  nostra  opinione,  haudquaquam 
conveniunt. 

Uva  ursi,  ut  a Haeno*  accipimus,  ad  ni- 
miam vesicae  irritabilitatem  hebetandam  mul- 
tum potest.  Eundem  in  finem,  prosit  cam- 
phora  vel  per  se,  vel  una  cum  opio. 


PARS 


* Vid.  Haen,  Rati on,  Ifledend. 

PARS  II. 

De  morbis  urethral 


CAP.  I. 

De  urethra  spasmo,  et  curandi  ratione. 

Spasmus .. — Sola  nota,  unde  intelligimus  ul- 
lam partem  musculosam  esse,  vis  est,  quam 
possidet,  sese  contrahendi,  quoties  stimulo 
quolibet  irritetur,  vicissimque,  stimulo  sub- 
lato, sese  relaxandi. 

Talem  vim  possidet  fistula  urinae,  etiamsi 

fibras  in  ea  musculosas  anatomici  nondum 

detexerint. 


URETHRiEQUE  MORBIS.  61 

detexerint.  Interdum  enim  tanto  derepente 
spasmo  afficitur,  ut  urinae  exitui,  ex  toto,  ob- 
stet. 

Causae,  quibus  spasmus  oritur,  sunt  blen- 
norrhagia , si  aeger  incaute  se  calefecerit  vino, 
aromatibus  stimulantibus,  aut  gravi  exercita- 
tione ; frigus  sqmmae  cuti  admotum  ; tenes- 
mos ; ascarides  in  redo  intestino  ; acria  me- 
dicamenta, sive  assuippta  in  stomachum,  sive 
summae  cuti  admota  *,  haemorrhois  suppressa  ; 
aliaque,  quae  longum  esset  nominatim  me- 
morare. 

Ubi  neque  tanta  vesicae  distentio  est,  neque 
tanta  vis  doloris,  quanta  urinam  per  immis- 
sum siphonem  educendam  requirat,  ante  om- 
nia experiendum  est,  si  quibus  medicamentis 
spasmus  solvi  possit. 

Hoc  consilio,  si  aeger  plenus  est,  et  nota? 
indubiae  inflammationem  indicant,  oportet, 
sine  mora,  sanguis  mittatur,  simulque  aeger 
abstineat  ab  omnibus,  qualiacunque  sint,  quae 
stimulent  et  calefaciant  corpus.  Eundem  in 

finem, 

finem,  asger  debet  in  balneum  descendere, 
atque  in  eo  aliquandiu  manere.  Hoc  enim 
remedium  non  solum  spasmum  relaxat ; sed 
etiam  efficit,  ut  a renibus  urina  parcius  secer- 
natur \ quo  fit,  ut  detur  tempus  experiendi, 
quid  possint  medicamenta  ad  spasmum  sol- 
vendum. 

/ 

At,  si  res  quaslibet  non  sinunt  aegrum  bal- 
neo uti,  multum  prodest,  vesicis  aqua  tepida 
impletis  perinceum  subinde  fovere,  vel,  uti  tes- 
tatur Joannes  Hunterus  *,  vasi  aqua  calida  et 
alcobole  commixtis  impleto  supersedere  sic,  ut 
ascendentes  vapores  genitalia  externa  foveant. 

• 

Ubi  intestina  pleniora  stercore  depleta  sunt, 
proderit,  in  alvum,  ex  inferiore  parte,  anody- 
nas  dare  lotiones. 

Spasmus  fistulae  urinae  nonnunquam  laxatur 
opio,  tanta  copia  tantulisque  intervallis  as- 
sumpto, ut  sensum  stupefaciat.  Quod  cum 

acciderit. 


% Vid.  Hunter.  On  the  Venereal  Disense, 

acciderit,  urina,  aegro  insciente,  guttatim  ex- 
stillat *.  Medicamentum,  compositum  ex  de- 
cem granis  muriatis  hydrargyri  dulcis  et  duo- 
bus opii,  est,  uti  a Hamiltonio,-  medico  pe- 
rito, accipimus,  longe  optimum,  quo  urinae 
retentioni  subveniatur  -j-.  Hoc,  singulis  sex 
horis,  repetendum  est.  Sed,  uti  testatur  idem 
audior,  tertia  dosis  rarissime  necessaria  est; 
quippe  plerumque  prima  respondet,  vel  secun- 
da. Virtus  hujus  medicamenti,  maxima  ex 
parte,  uti  putat  Hamiltonius,  oritur  ex 
muriate  hydrargyri  dulci. 

Opio  solo  confidere  nequaquam  tutum  est. 
Etenim,  creteris  negledtis,  periculum  est,  ne 
retenta  urina  vesica  usque‘eo  distendatur,  ut 
prorsus  paralytica  fiat.  Quum  ita  sit,  oportet 

chirurgum, 


* Vid.  M>  dical  Observations  and  Inquiries , vol.  iv. 
Medie al  Facis , vol.  iv. 


t Vid.  Philosopb.  Transabi,  vol.  Ixvi. 

chirurgum,  ut  primum  opium,  sensum  sopo- 
rando, dolorem  mitigaverit,  fistulam  idoneam, 
per  iter  urinae,  in  vesicam  demittere,  atque 
cohibitam  emittere  urinam. 

Miseris,  porro,  quorum  vesica  nequit,  ob 
urinae  itineris  spasmum,  urinam  reddere,  re- 
mediis ac  medicamentis,  ab  exteriore  parte, 
admotis  opitulari  haud  insolitum  est.  Hujus 
generis  praecipua  sunt  exulceratoria,  perinao, 
ossi  sacro,  et  pubi  imposita  ; linimentum  volatile 
loco  parti,  ubi  spasmus  est,  quam  proximo  in- 
frictum ; et  scintillula  electrica  ex  eodem 
elicitae. 

Ignis  electrinus  plurimum,  haud  raro,  ner- 
vorum resolutioni"  opitulatur  ; neque  minus, 
enim  ve, rb,  nervorum  distentioni  et  rigiditati. 
Si  quis  veretur,  n e periticei  exulceratio  substil-, 
lum,  seu  urinae  difficultatem,  inducat,  vice 
exulceratorii,  ei  parti  admoveantur  contrita 
sinapis  semina,  vel  unguentum,  cui  inest  tar- 
tris  stibii.  Interdum  quoque  prodest  campho - 

ra  oleo  soluta,  atque  feminibus  et  abdomini 

infri&a. 

infrida*.  Bellius  perinceo  applicare  solet 
linimentum  anodynum,  ex  tribus  liquidi  opii 
partibus,  et  atheris  iulphurici  una,  composi- 
tum f.  Nonnunquam  etiam  proficit,  femo- 
ribus et  abdomini  aquam  frigidam  affun- 
dere. 

Si  haec  fallant,  nonnulli  suadent,  ut  totum, 
corpus  usque  eo  relaxetur,  ut  haud  multum 
absit,  quin  aeger  animo  linquatur.  Hunc  in 
finem,  assumendam  curant  tindluram  muriatis 
ferri , quae  sane  ad  nauseam  movendam,  et 
arterias  submittendas,  plurimum  pollet.  Eo- 
dem consilio,  adhibeantur  medicamenta,  ex 
iis  quae  sensum  stupefaciunt,  praecipue  taba- 
cum. Hoc  vero  medicamentum  semper  cau- 
tissime utendum  est.  Parva  enim  quantitate 
assumpta,  arteriae  se,  mirum  interdum  in  mo- 

I dum, 


* Vid.  Medicat  Communicationi,  vol.  ii. 
f Vid.  Bell.  On  the  Venereal  Disease. 

dum,  submittunt  ; anima  frequenter  defi- 
cit ; atque  inalgescunt  membrorum  extremita- 
tes. 

Si,  dum  sic  laxatur  totum  corpus,  compri- 
mitur vesica,  urina  nonnunquam  effluit.  Sin 
minus,  per  fistulam  idoneam  in  vesicam  im- 
missam, potest  facile  educi. 

Quoties  suppressa  hamorrhoide  urinae  fistu- 
la spasmo  afficitur,  inultum  prodest  ani  mar- 
gini hirudines  imponere.  Ubi  in  redto  intes- 
tino asc arides  hospitantur,  nihil  efficacius  est, 
quo  necatae  aut  vivae  facessantur,  quam  in  al- 
vum, ex  inferiore  parte,  lotiones  injicere,  quae 
aloeticis,  ex  parte,  constant. 

Quoniam  in  omnibus  vesicae,  et  urinae  fistu- 
lae, malis,  quae  magnum  dolorem  movent,  in- 
testinum rectum,  per  nervos,  participat,  lo- 
tiones cautissima  manu  in  alvum  subter  dari 
debent.  Namque  hoc  intestinum  neutiquam 
eylindraceum  est ; sed  multis  rugis  et  inter- 
mediis cellulis  instruitur,  atque  cursu  ad  con- 
cavum sacrum  se  accommodat.  Quocirca, 

ne,  ut  s;epe  ab  imperitis  chirurgis,  aeger  do- 
lore crucietur,  oportet  clysterem  neque  in  la- 
tus intestini  incaute  adigere,  neque,  ubi  ad 
ullum  obicem  ventum  est,  vi  intus  compel- 
lere ; sed  demittere  sic,  ut  axem  intestini 
sequatur. 


C AP. 

C A P.  II. 

v 

De  glandula:  prostata  morbo , et  curandi  via. 

Glandulae  prostatae  morbus. — Haec  glandu- 
la natura  apta  est,  quae  non  solum  capiat  in- 
flammationem, suppuret,  et  calculos  generet ; . 

sed  etiam  lue  venered , scrofula,  et  duritia  seu 
scirrho,  supra  molem  naturalem,  augescat. 

Ubi  prostata  inflammatione  afficitur,  urina 
subito  supprimitur,  aliaque  mala,  post  paulo, 
superveniunt.  Sensus  ponderis  et  caloris  in 
perinao,  et  circa  anum,  est ; quem  dolor  pul- 
sans, atque,  inter  desidendum,  multum  inten- 
tus, comitatur.  Urinae  guttulae,  si  quae  ex- 
eunt, haud  levem  ardorem  movent.  JEger, 
prae  irritatione,  quam  afferunt  distenta  vesica » 

et 

ct  inflammata  prostata,  acuta  nonnunquam 
febre  afflcitur. 

Si  inflammatio  transit  ad  suppurationem, 
pus  in  membrana  cellulosa  concoquitur,  quae 
connedtit  glandulae  lobos.  Concoclo  pure, 
horror  subinde  corpus  percurrit,  vicissimque 
calor. 

Quanquam  in  prostata  calculos  haud  ita  exi- 
guos deprehendit  Morgagnius,  nulla  tamen 
signa  sunt,  quibus  existere  certo  scire  possu- 
mus. 

Ex  concreta  materia,  presso  ladli  haud  ab- 
simili, quae  in  prostata  nonnunquam  detegitur, 
sunt,  qui  censeant,  hanc  scrofula  interdum  au- 
gescere. Longe  autem  frequentissimum  ma- 
lum, quo  haec  glandula  afficitur,  etiamque 
gravissimum,  duritia  seu  scirrhus  est,  prte- 
sertim  in  prove&ioribus  aetate,  et  senibus. 

Quum  prostata  fistulam  urinae,  ferme  ex 
toto,  ambiat,  perspicuum  est,  illam  augescere 
non  posse,  quin  haec  simul  cursum  aliqua- 
tenus variet.  Ubi  utrique  simul  lobi  glan- 
dulae 

dulae  intumescunt,  urinas  iter  compressione 
prorsus  clauditur.  Ubi  unus  tantum  lobus, 
flexuosum  iter  fit.  Si  inferior  glandulas  pars 
augescit,  ima  ex  parte  fistula,  supra  consue- 
tudinem, prominet.  Morbida  nonnunquam 
glandula  se  intrudit  in  vesicam  ; ubi  inas- 
quales  efficit  tumores,  qui,  valvulas  munere 
fungentes,  obstant,  ne  urina  egeratur  *. 
Quicquid  horum  malorum  accidit,  interna  si- 
mul urinae  fistulae  superficies  augetur. 

Irritabilitas  vesicae  ex  morbo  prostata  ma- 
jor est,  quam  ex  ulla  alia  causa.  Hinc  hypo- 
gastrii, quod  ta£lu  intentissimum  est,  impati- 
bilis dolor,  atque  gravis  totius  corporis  inva- 
letudo.  Intestinum  simul  reftum,  ad  irri- 
tandum adeo  facile  est,  ut,  haud  raro,  pro- 
cidat, atque  recuset  digitum  admittere.  Sic- 
ubi  verb  digitus  intromitti  potest,  tumor, 

ta&u 


* Vid.  Bartholin.  cent.  ii.  hist.  52. 

Hunter.  on  t&e  Venerea/  Diseasr. ' 

tactu  dolentissimus,  parietes  intestini  compri- 
mere percipitur.  Quoties  chirurgus  in  urinae 
iter  demittit  virgulam  flexibilem,  aut  idone- 
am fistulam,  utriuslibet  progressioni  obsta- 
tur, ubi  ad  eam  ventum  est  partem,  quam 
prostata  circumdat.  Interdum  autem  tumor 
hujus  glandulae  haud  ita  magnus  est,  atque 
chirurgus  discernere  vix  potest,  utrum  is,  quem 
percipit,  morbo  glandulas  oriatur,  an  vesicae 
tunicarum  crassitudine. 

Multa  signorum,  quas  calculum  in  vesica 
esse  indicant,  ex  prostatae  morbo  oriuntur. 
Qui  enim  laborat  ex  hujus  glandulae  morbo, 
pariter  atque  qui  vesicae  calculo,  is  albidam 
materiam  mingit,  quas,  aeri  exposita,  in  ma- 
feriam  molliusculam,  vivo  saxo  haud  absimi- 
lem, concrescit.  Hac  autem  materia  a glan- 
dulis, circa  vesica  collum  positis,  secernitur. 
Nunquam  non  mala,  quibus  affligitur  ager, 
exasperat ; atque  interdum  adeo  copiosa  est, 
ut  ui-ina  fistulam,  ex  toto,  obturet. 

Urinae  retentio  ex  prostata  morbo  pericu- 
losissima est.  Vesica  enim  primum  inflam- 
matione, dein  gangraena,  afficitur,  tum  dis- 
rumpitur.  Ne  igitur  tanta  mala  accidant, 
.oportet,  simul  ut  vesica  aliquantum,  supra 
modum  naturalem,  distenditur,  atque  iritu-  j 
mescit  hypogastrium,  virgulam  flexibilem,  aut 
siphonem,  per  urinae  fistulam,  in  vesicam  de- 
mittere : id  sane,  quod  fadtu  semper  difficil- 

i 

limum  est,  imo  interdum,  prae  tortuoso  upinae 
itinere,  fieri  non  omnino  potest. 

Virgula  autem  flexibilis  non  aeque,  atque 
siphon,  utilis  est ; cum,  illa  recepta,  parietes 
urinae  fistulae  denuo  comprimantur.  Ubi  dia- 
betes, ultra  tumorem,  qui  in  imam  urinae 
itineris  partem  prominet,  compelli  non  potest, 
ejus  extremitas  paululum  fledti  debet.  In- 
terdum chirurgus  diabeten,  modo  ejus  manu- 
briolum paululum  inclinet,  aut  digito  in 
anum  demisso  extremitatem  aliquantulum 
elevet,  trans  tumorem  oppositum  haud  diffi-  ^ 

cile  compellit.  Vis  autem  nunquam  adhi-  j 

benda 

benda  est,  nisi  certo  sciamus,  tubuli  demis- 
si extremitatem  in  ipso  urinae  fistulae  axe 
esse. 

Optimus  autem  diabetes,  seu  siphon,  qui 
in  urinae  fistulam  eorum  demittatur,  qui  glan- 
dulae prostata  morbo  mingere  nequeunt,  est, 
forsan,  argenteus  tubus  flexibilis,  quem  Smy- 
t h ius,  Londiniensis,  nuperrime  finxit  et  fa- 
bricatus est.  Hujusmodi  enim  tubuli  adeo 
flexibiles  esse  dicuntur,  ut  sese  ad  flexuosum 
urinae  iter  facile  accommodent,  et  adeo  simul 
compressu  difficiles,  ut  eorum  cavum  non  pos- 
sit coangustari. 

Siphon  in  vesicam,  per  urinae  iter,  demis- 
sus, dubium  quibusdam  videtur,  sit,  necne, 
recipiendus,  post  depletam  vesicam.  Ubi  tu- 
mor glandulas  prostata  inflammationem  mo- 
vet, fieri  potest,  ut  reli&us  siphon  hanc  in- 
tendat, atque  omnia  mala  exasperet,  quibus 
aeger  miserandus  affligitur.  Quinetiam,  tu- 
bulo recepto  post  urinam  emissam,  prostata 
jdoneis  medicamentis  et  remediis  adeo  prius 

detumuerit,  quam  opus  erit  urinam  iterum 
elicere,  ut  minus,  quam  antea,  demisso  de- 
nuo  siphoni  sese  opponat.  Ne  autem  brevi 
vesica  denuo  urina  usque  eo  distendatur,  ut 
necessarium  sit  diabeten  demittere,  aeger  de- 
bet a diluentibus,  quae  urinam  citant,  qu&m 
maxime  abstinere. — Ubi  prostata  tumor  oc- 
calluit, satius  forsitan  erit,  demissum  siphonem 
in  urinae  itinere  continere. 

Ubi  prostata  tumor  recusat  fistulam  idor 

t 

neam,  per  urinae  iter,  in  vesicam  intromittere  ; 
sunt  quidam,  qui  fistulam,  per  oppositum  tu- 
morem, vi  compellendam  esse  putent,  ut  sic 
fiat  via,  qua  urina  egeratur.  Hoc  vero  fa- 
cere periculosissimum  est  ; cum  praesertim  ex 
sanguinis  fluxu  aeger,  haud  raro,  exanime- 
tur*. Longe  tutius  auxilium  est,  vesicam, 
supra  pubem,  perforare  ; deinde,  per  incisu- 
ram, collocare,  quo  modo  praecipit  Monro, 

canali  m. 


* Vid.  Joan.  Hunter.  On  the  Vinereal Disease. 

canalim,  et  continere,  per  quem  urina  ex- 
eat. 

Si  vero  prostata  inflammatione  laborat, 
oportet  hanc  discutere  quamprimum,  sangui- 
nem ex  brachio,  vena  percussa,  detrahendo, 
vel,  hirudinibus  impositis,  emittendo  ex  peri- 
ruco  anove.  Eodem  consilio,  utile  est  in  bal- 
neum ire,  atque  in  anum  emollientes  lotiones, 
ex  parte  inferiore,  indere. 

Quod  si  tumorem  prostata  tabum  venereum 
movit,  nullum  est,  quo  is  digeratur,  prae- 
ter hydrargyrum,  quem,  forsitan,  adjuvet 
aqua  decodta  ex  mezereo  aut  sarsapari/ld. 

Ubi  tumor  prostata  ex  scrofula  oritur,  de- 
currendum est  ad  muri  at  em  baryticurn , cicu- 
tam, et  frigidarium  marinum.  Fortasse 
etiam  ulcusculum,  quod  acus  filum  ducens 
in  perinao  fecerit,  ad  tempus,  uti  semel  testa- 
tus sum,  aliquantum  opituletur. 

Ad  scirrhum  prostata  sanandum,  medicina 
nihil  potest.  Graviora  tantum  valet  levare 
signa,  quae  aegrum  miserum  cruciant.  Hunc 


in 

in  finem,  quies,  temperantia  in  omnibus  vitas 
partibus,  atque  vesicae,  quoties  opus,  exinani- 
tio, prorsus  necessaria  sunt. 

At  si  non  respondent  medicamenta  atque 
remedia,  tum,  incisione  fadta,  urina  emit- 
tenda est.  Saepe  autem  difficillimum  est, 
scire,  quo  potissimum  tempore  aegris  fer- 
ro succurratur.  Medico  cbirurgove  con- 
siderandum est,  vesica,  ante  urinae  reten- 
tionem, sana  an  morbida  esset  ; qua  causa 
urinam  expellendi  vesica  impotens  sit,  quippe 
hanc  semper  ad  irritandum  faciliorem  red- 
dunt mala  fistulae  urinae  ; quae  quantaque 
mala  aegrum  urgeant ; quis  habitus  corporis 
sit,  quae  vires  : atque  ex  horum  notitia  judi- 
care, incidenda,  necne,  vesica  sit.  Cum  in- 
flammatio et  gangraena,  ex  longa  mora  et 
praetermissa  occasione,  maxime  timenda  sint ; 
vesica  incidenda  est,  simul  atque  intentus 
calor  corporis,  pulsus  frequens  validus  et  du- 
rus, atque  in  hypogastrio  dolor  acutus  et  con- 
stans, febrem  indicant. 

Tres  omnino  modi  sunt,  quibus  vesica  in- 
cidatur ; nempe,  per  anum  ; per  permaum  ; 
et  supra  pubem. 

Per  anum.  — Quoniam,  dum,  per  anum, 
plaga  in  vesicam  fit,  periculum  maximum  est, 
ne  vulnerentur  aut  percidantur  vasa  deferen- 
tia et  vesicula  seminales,  praecipue,  si,  prae 
magno  glandula  prostata  tumore,  digiti  in 
redtum  intestinum,  ultra  has  partes,  demitti 
non  possunt ; tali  plaga  urinam  emittere  nun- 
quam debet  chirurgus. 

Per  perinjeum, — vesicam  incidere,  difficile 
sane  est,  atque  loboriosum.  Qumetiam,  est 
gravium  malorum  foecundum,  quoties  stric- 
tura vel  alioquin  morbidum  pet inaum  est. 

Supra,  pubem. — Vesicae,  supra  pubem,  in- 
cisio, praeterquam  quod  fit  plaga  procul  a 
.morbida  vesicae  parte,  id  sane  quod  semper 
optandum,  opus  natura  simplex  est,  et, 
dum  commodum,  minime  omnium  periculo- 
sum. 

lis, 

Iis,  quas,  contra  hanc  incisionem,  dicuntur, 
reponi  potest,  plurimarum  ex  vesicis,  in  quas, 
supra  pubem,  plaga  fadta  est,  in  telam  cellulo- 
sam nullam  urinam  penetrasse  ; et,  etiam  ubi 
penetravit,  instrumentum,  quo  infiidia  plaga 
est,  hujus  tanti  mali  causam  fuisse  : canalicu- 
lam, modo  apte  conformata  sit,  ad  tempus  ut- 
cunque longum  retineri  in  vesica  posse  ; neque 
tamen  hujus  tunicas  irritare,  nedum  facere, 
ut,  pei  has,  fistulae  in  redium  intestinum  ape- 
riantur : canaliculae,  in  qua  continetur  ferra- 
mentum mucronatum,  ad  plagam  faciendam 
aptum,  unum  uigitum  apponendo,  hoc  posse, 
usquequo  velit  chirurgus,  compelli,  et  sic  rec-- 
tum  intestinum  vitari:  denique,  modo  instru- 
mento utatur  chirurgus,  quod,  paulo  infra, 
describemus,  canaliculam  ex  vesica,  quoties 
opus,  recipi  posse,  et  in  hanc  denuo  demitti, 
uti  Monro,  audior  gravissimus,  et  clarus  in 
primis,  compluries  compertus  est. 

In  vesicam,  urinam  expellendi  impotentem, 
supra  pubem  semper  incidere  potest  chirur- 

gus,  nisi  ubi,  vel  prae  ventris  obesitate,  vel  ve- 
sica distentionis  impatiente,  tumor,  qualem 
movet  retentae  urinae  magna  copia,  nequit,  su- 
pra pubem,  ab  eo  percipi. 

Hujusmodi  incisio  iis  feminis  imprimis  ido- 
nea est,  quarum  uterus  retro  vertitur  sic,  ut 
neque  ipse  possit  reponi,  neque  urina,  per  fis- 
tulam in  vesicam  demissam,  educi. 

Hic  loci,  haud  alienum  erit,  paucis  descri- 
bere, quali  instrumento  incidenda  vesica  sit  ; 

quali,  EDUCENDA  URINA. 

Instrumentum,  quo  incidenda  vesica  est, 
constat  cx  ferro  mucronato , et  canalicula. 

Ferrum  mucronatum , ab  una  extremitate, 
manubriolo  ligneo  quadrilatero  inseritur ; cu- 
jus altera  duo  latera  opposita  aliquantum  con- 
vexa sunt,  duo  autem  altera,  plana  et  minus 
lata.  Ab  altera  extremitate,  est  acuminata 
pyramis  trigona,  ad  penetrandum  aptissima. 

Canalicula,  in  qua  ferrum  mucronatum  con- 
tinetur, ex  altera  parte  ejus  extremitatis,  quae 
ad  ligneum  manubriolum  spedtat,  ansula  in- 
struitur. 


8o 


DE  VESICAE, 


/ 


struitur,  quae  ex  ea,  ad  redos  angulos,  oritur, 
deinde,  ei  parallela,  manubriolum  ligneum 
versus,  refleditur.  Ex  opposita  parte,  ab  una 
extremitate  ad  alteram,  fissura  fatiscit,  in  qua 
moveatur  ultro  citroque  lamella  fistulae  ar- 
genteae, quam  descripturi  sumus.  Prae  hac 
quoque  fissura,  canalicula,  si  quando  opus,  po- 
test cedere  paululum,  et  rebilire. 

Instrumentum,  quo,  post  penetratam  vesi- 
cam, EDUCENDA  URINA  est,  COllStat  ex  ARGENTEA 
fistula,  et  lamina  ejusdem  metalli. 

Argentea  fistula,  quae  longitudine  tres  pol- 
lices transversos,  et  quinquies  odavam  pollicis 
partem,  aequat,  figura  cylindracea  est,  cujus 
media  linea  aequalis  est  ei  ferri  mucronati, 
quod  canalicula  jam  descripta  continetur. 

Lamina  argentea  unum  pollicem  transver- 
sum cum  dimidio  longa  est ; unum  vix  am- 
plius, lata : atque,  ab  una  superficie,  convexa  ; 
ab  altera,  concava.  Ex  oppositis  extremita- 
tibus, itemque  lateribus,  foramine  oblongo  in- 
struitur. Horum  foraminum,  per  quae  ducun- 

tur  taeniae,  quibus  lamina  aegri  aDdomii.i  ad 
nedtatur,  ea  in  extremitatibus,  pariter  atque 
ea  in  lateribus,  sibi  invicem  parallela  sunt. 
Ex  media  vero  laminae  parte,  rotundum  fora- 
men est j quod  tamen,  ex  una  parte,  produ- 
citur, cunei  obtusi  forma,  fere  usque  ad  ob- 
longum foramen,  quod  est  margini  unius  ex- 
tremitatum parallelum. 

Fistulae,  quartam  pollicis  transversi  partem 
ab  una  ejus  extremitate,  ad  redtos  angulos,  in- 
figitur tenuis  argentea  lamella,  quartam  poi- 
licis  transversi  partem  lata,  et  ter  octavam 
ejusdem  partem  longa,  cujus  oppositi  margi- 
nes oppositis  fistulae  extremitatibus  obversi 
sunt.  Laminae  argenteae  jam  descriptae,  per 
medium  cujus  foramen  fistula  argentea  trans- 
currit, convexa  facies,  ab  una  parte,  ei  lamel- 
lae margini  ferruminatur,  qui  spectat  ad  eam 
fistulae  extremitatem,  quae  longius  distat. 

Expositis  instrumentis,  nunc  breviter  di- 
cendum est,  quemadmodum  perforanda  vesi- 
ca sit, 

^Egri  resupini  tegumenta  abdominis,  dimi- 
diam fere  pollicis  transversi  partem  supra  pu- 
bem, inter  lineam  albam,  et  musculos  pyrtuni- 
dales , mucrone  scalpri  chirurgici  incidenda 
sunt.  Quo  facio,  ferrum  mucronatum,  quod 
-descripsimus,  ferrea  canalicula  contentum, 
perite  compellendum  per  plagam  est  oblique 
deorsum  jn  vesicam. 

Deinde,  ferrum  mucronatum  recipiendum 
est,  atque,  per  ferream  canaliculam,  quse  re- 
manet, fistula  argentea  demittenda.  Ferream 
tum  canaliculam  chirurgus,  ansula  prehensa 
pollice  et  primo  digito  unius  manus,  dum  al- 
tera manu  laminam  argenteam  demissae  fistu- 
lae, ne  loco  demoveatur,  leviter  comprimit, 
extrahere  debet.  Demissa  argentea  fistula, 
quae  remanet,  taeniis,  per  foramina  oblonga 
fistulae  argenteae  ductis,  loco  firmanda  est,  ne 
motibus  corporis  vesica  exeat.  His  fa6tis,  ex- 
terior fistulae  extremitas  obstruenda  argenteo 
obturamento  est,  ne,  nolente  aegro,  urina  ef- 
fluat. 

Quoties,  per  fistulam,  aeger  vesicam  vult 
deplere,  demittendum,  de  exteriore  illius  ex- 
tremitate, ceratum  sericum  est,  ne  urina  destil- 
lans pubem  exedat  et  exulceret. 

Fistulam,  quoties,  detergendi  causa,  opus 
videatur,  recipere  potest  chirurgus  aut  aeger, 
modo  prius,  per  eam,  demittat  virgulam  me- 
tallicam, per  quam  denuo  in  vesicam  detersa 
dirigatur. 

Instrumentum,  quod  exposuimus,  construc- 
tione adeo  simplex  est,  atque  ab  ipso  cegro 
potest  adeo  facile  tradlari,  ut  eo,  per  longum 
tempus,  sine  incommodo,  urina  emittatur, 
jamdudum  primum  finxit,  et  fabricandum  cu- 
ravit, Monro  ; atque,  singulis  exinde  annis, 
eum  de  chirurgia  praelegentem  audientibus 
palam  ostendit  et  exposuit.  Absque  ejus  be- 
nevola comitate,  qua  mihi  hoc  utilissimum 
instrumentum  inspiciendum  et  describendum 
dedit,  fuisset,  ut,  in  hoc  opusculo,  vix  me- 
morare, nedum  exponere,  potuissem. 

Instrumentum, 

Instrumentum,  quod  descripsimus,  tribus 
miserandis,  qui  vesicam  deplere  nequiebant, 
quique,  suadente  Monrone,  eo  utebantur, 
quo  urinam  redderent,  peroptato  respondit. 
Horum  unus,  eo,  quinque  menses,  utebatur  j 
alius,  tres  annos ; tertius,  septem. 


FINIS. 


